04/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/146

Resolución do 14 de xullo de 2011, da Xefatura Territorial da Coruña, pola que se somete a información pública a petición de autorización da instalación eléctrica nos concellos de Ordes, Frades, Mesía e Oroso (expediente IN407A 2011/146). Aos efectos previstos na Lei 54/1997 do 27 de novembro (B. O. E. n.° 285), do Sector Eléctrico, e no título VII do Real Decreto 1955/2000, do 1 de decembro (B. O. E. n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: Unión Distribuidores Electricidad, S. A. (UDESA). Domicilio social: rúa José Angel Valente, 17-baixo, local 62, 15706 Santiago de Compostela. Denominación: cambio de tensión a 20 kV - Ordes - 1.ª fase. Situación: concellos de Ordes, Frades, Mesía e Oroso. Características técnicas: ■ Cambio de tensión de 15 a 20 kV dos CC. TT. da liña de media tensión Frades-San Mamed (Expte.28823), que ten o seu inicio no punto fronteira de Visantoña e que alimenta a 35 centros de tranformación (CC. TT.), consistente na substitución das máquinas de 15 kV por outras de 20 kV, así como aumento de potencia dos CC. TT seguintes: CTI Mato (Expte. IN407A 2002/248) a 50 kVA, CTI Fontao (Expte. IN407A 2001/210) a 100 kVA, CTI Marís (Expte.51987) a 160 kVA, CTI Chamuín (Expte.51987) a 100 kVA, CTI Sobre dos Campos (Expte. IN407A 2001/187) a 160 kVA, CTI Barreiro (Abellá) (Expte. IN407A 51218) a 160 kVA, CTI Lanza (Expte.51982) a 100 kV, CTI Fondo da Aldea (Expte.51541) a 50 kVA, CTI Ameixenda (Expte.51223) a 50 kVa, CTI Fremellans (Expte.50734) a 50 kVA, CTI Buscás (Expte.50734) a 50 kVA, CTI Peñasco (Expte.16793) a 100 kVA, CTI Coruxo (Expte.51050) a 50 kVA, CTI Panica (Expte.51221) a 100 kVA, CTI Consello (Expte.15987) a 50 kVA, CTI Carballal (Expte. IN407A 2001/204) a 100 kVA, CTI Vimieiro (Expte.51986) a 100 kVA, CTI Pedreira (Expte.51986) a 100 kVA, CTI Seixo (Expte.28823) a 100 kVA, CTI Garabanxa (Expte.28823) a 100 kVA, CTI Castiñeiro (Expte.28823) a 160 kVA, CTI Iglesia San Mamed (Expte. IN407A 2006/451) a 100 kVA, CT Tipo Caseta Campo do Sino (Expte.16465) a 50 kVA, e CT Tipo Caseta Cima de Vila (Expte. IN407A 28823) a 100 kVA; reducción de potencia dos seguintes: CTI San Nicolau (Expte. IN407A 2001/143) a 25 kVA e CTI San Martiño (Expte. IN407A 2006/465) a 50 kVA; e seguindo coa mesma potencia os seguintes: CTI Casas do Monte (Expte.51982), CTI Mandaios (Expte. IN407A 2001/145), CTI Baltares (Expte. IN407A 2001/546), CTI Peñasco-Aserradero (Expte.27993), CTI Pasarelos (Expte. IN407A 2007/418), CTI A Poza (Expte. IN407A 2007/418), CTI O Pazo (Expte.2007/491), CTI Maquía (Expte. IN407A 2001/547) e CT Prefabricado Mesos (Expte. IN407A 2005/461). ■ Centro de seccionamento (C. S.) de San Mamed (Expte.28823) en caseta de obra civil a reformar, onde se instalarán catro celdas, tres de liña e unha de protección, que fará de punto fronteira entre a liña que se proxecta cambiar a 20 kV e a LMT Rabal-San Mamed a 20 kV. ■ Liña de media tensión soterrada a 20 kV, de 34 m de lonxitude, en conductor RHZ1-20L-12/20 kV 3(1x240 mm 2 Al), con orixe no paso aéreo soterrado a realizar en apoio de celosía existente (UTM: 554.814, 4.759.912) da LMT Rabal-San Mamed, e final no paso aéreo-soterrado a realizar no mesmo apoio, unha vez realizada entrada e saida no C. S. San Mamed a reformar. ■ Liña de media tensión soterrada a 20 kV, de 31 m de lonxitude, en conductor RHZ 1-OL-12/20 kV 3(1x95 mm 2 Al), con orixe na cela de liña proxectada no C. S. San Mamed a reformar (UTM: 554.814, 4.759.910) e final no paso aéreo soterrado a realizar no apoio existente HVH-15/2500 da LMT Rabal-San Mamede (Expte.2009/303) no 1.° apoio da derivada a CT Cachoral (UTM: 554.813, 4.759.894). Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, sito no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 14 de xullo de 2011. A xefa territorial Tristana Moraleja Gómez